கேள்வி: நோரா பதேகீ - வாழ்க்கை பற்றி தகவல் சொல்.
பதில்: பதேகீ கனடாவில் பிறந்து வளர்ந்தவர், பஞ்சாபி மக்கள் மற்றும் மொராக்கோ வம்சாவளியைச் சேர்ந்தவர்.https://www.thehindu.com/features/metroplus/ready-for-the-competition/article6978413.ece இவர் தொராண்டோ உள்ள வெசுட்வியூ சென்டினியல் மேல்நிலைப் பள்ளியில் பட்டம் பெற்றார். இவர் யார்க் பல்கலைக்கழகம் அரசியல் அறிவியல் மற்றும் பன்னாட்டு உறவுகளைப் படித்தார். இவர் தன்னை "இதயத்தில் ஓர் இந்தியன்" என்று கருதுவதாக நேர்காணல்களில் கூறியுள்ளார்.
கேள்வி: நோரா பதேகீ - தொழில் பற்றி தகவல் சொல்.
பதில்: பதேகீ ''ரோர்: டைகர் ஆஃப் தி சுந்தர்பான்ஸ்'' என்ற இந்தித் திரைப்படத்தில் தனது முதல் தோற்றத்துடன் தனது வாழ்க்கையைத் தொடங்கினார். இவர் பூரி ஜெகன்நாத் ''டெம்பர் (திரைப்படம்)'' திரைப்படத்தில் "இட்டாகே ரெச்சிபோதாம்" என்ற பாடலில் குத்தாட்ட நடனத்துடன் தெலுங்கு மொழி திரைப்படத்துறையில் தோன்றினார். விக்ரம் பட் இயக்கிய மகேசு பட் தயாரிப்பில் இம்ரான் ஹாஷ்மி மற்றும் குர்மீத் சவுத்ரி ஆகியோருடன் இணைந்து நடித்த ''மிஸ்டர் எக்ஸ் (2015 திரைப்படம்)'' திரைப்படத்தில் இவர் சிறப்புத் தோற்றத்தில் நடனமாடினார். பாகுபலி (திரைப்படம்) "மனோகரி" பாடலிலும், ''கிக் 2'' திரைப்படத்தில் "குக்குருகு" போன்ற திரைப்படங்களில் வரும் குத்தாட்டப் பாடல் நடனமாடுபவராக தோன்றியுள்ளார். சூன் 2015 இன் பிற்பகுதியில், ''ஷேர்'' என்ற தெலுங்குத் திரைப்படத்தில் ஒப்பந்தமானார். ஆகத்து 2015 இன் பிற்பகுதியில், வருண் தேஜுக்கு சோடியாக பூரி ஜெகன்நாத் இயக்கிய ''லோஃபர்'' என்ற தெலுங்குத் திரைப்படத்தில் ஒப்பந்தமானார். நவம்பர் 2015 இல் ''தோழா (2016 திரைப்படம்)'' படத்திலும் கையெழுத்திட்டார். திசம்பர் 2015 இல், பதேகீ ஒன்பதாவது சீசனில் வைல்ட் கார்டு என்ட்ரியாக பிக் பாஸ் வீட்டிற்குள் நுழைந்தார். 12 வது வாரத்தில் (நாள் 83) வீட்டிற்குள் 3 வாரங்கள் கழித்தார் பின்பு வெளியேறினார். இவர் 2016 இல் உண்மைநிலை தொலைக்காட்சி நிகழ்ச்சியான ''சலக் திக்லா சாவிலும்'' பங்கேற்றார். இவர் சஞ்சய் சூரி சோடியாக ''மை பர்த்டே சாங்'' திரைப்படத்தில் முன்னணி நடிகையாக நடித்தார். 2020 ஆம் ஆண்டு ''சீட்ரீட் டான்சர் 3டி'' என்ற நடனத் திரைப்படத்தில் தோன்றினார், இது இவரது முக்கியத் துணை வேடத்தில் நடிக்கும் முதல் படமாகும். சாக் நைட் உடன் இணைந்து "டர்ட்டி லிட்டில் சீக்ரெட்" பாடலை வெளியிட்டார், இது இவரது முதல் பன்னாட்டு சிங்கிள் பாடலாகும். 2022 ஆம் ஆண்டில், தேங்க் காட் திரைப்படத்தில் யொகானி பாடிய "மெணிகே" பாடலில் பதேகீ தோன்றினார், இது "மெணிகே மகே ஹிதே" என்ற இலங்கைச் சிங்கள மொழி பாடலின் மறு உருவாக்கமாகும். ஆயுசுமான் குரான்னாவுடன் ''ஆன் ஆக்சன் ஹீரோ'' திரைப்படத்தில் "ஜெஹ்தா நாசா" பாடலில் தோன்றினார். அதே ஆண்டில் இவர் 2022 உலகக்கோப்பை காற்பந்து நிறைவு விழாவில் ஒரு நிகழ்ச்சியை வழங்கினார். டான்சு தீவானே சூனியர்சு (சீசன் 1), சலக் திக்லா சா 10 போன்ற நடன நிகழ்ச்சிகளில் நடுவராக பங்காற்றியுள்ளார். 2018 ஆம் ஆண்டு ''ஸ்ட்ரீ'' திரைப்படத்தில் "கமரியா" பாடலில் சிறப்புத் தோற்றத்தில் இராஜ்குமார் இராவுடன் தோன்றிய பிறகு, 2023 ஆம் ஆண்டில் "அச்சா சிலா தியா" பாடலில் இராஜ்குமார் இராவுடன் தோன்றினார், இப்பாடல் 1995 ஆம் ஆண்டு ''பேவஃபா சனம்'' என்ற இந்தித் திரைப்படத்தில் இடம்பெற்ற "அச்சா சிலா தியா துனே மேரே பியார் கா" திரைப்படப் பாடலின் மறு உருவாக்கம் ஆகும்.
கேள்வி: நோரா பதேகீ - ஊடகங்களில் குறித்து விரிவாக சொல்லுங்கள்.
பதில்: ''பிலிம்பேர்'' வேதன்சி பதக், "ஒரு பாடல் ஒன்றன் பின் ஒன்றாக, இவ்வளவு நம்பிக்கையுடன் கவர்ச்சிகரமான தோற்றத்துடன் நடனமாடக்கூடியவர்கள் யாரும் இல்லை என்பதை பதேகீ நிரூபித்தார்." டாபர் மற்றும் கேக்சோன் போன்ற நிறுவனங்களுக்கு இவர் விளம்பர தூதராக உள்ளார்.